৩ রবিউল আউয়াল

৩ রবিউল আউয়াল হলো ইসলামি বর্ষপঞ্জির তৃতীয় মাস রবিউল আউয়ালের তৃতীয় দিন। এটি হিজরি চন্দ্র বর্ষপঞ্জি অনুযায়ী বছরের ৬২তম দিন। তবে যদি সফর মাস ৩০ দিন পূর্ণ করে, তাহলে এটি বছরের ৬৩তম দিন হিসেবে গণ্য হয়। এই দিনের পর হিজরি বছর শেষ হতে আরো ২৯২ অথবা ২৯৩ দিন অবশিষ্ট থাকে। 

 ঘটনাবলি 
 ৯৫৭ হিজরি –উসমানীয় সাম্রাজ্য ও সাফাভি সাম্রাজ্যের মধ্যে একটি চুক্তি সাক্ষরিত হয়, যা “ইস্তাম্বুল চুক্তি” নামে পরিচিত। এই চুক্তির মাধ্যমে দীর্ঘদিনের সামরিক সংঘাত ও সীমান্ত উত্তেজনার অবসান ঘটানোর চেষ্টা করা হয়। চুক্তিটি দুই সাম্রাজ্যের প্রভাববলয় নির্ধারণে ভূমিকা রাখে এবং আনাতোলিয়া ও ইরাকে রাজনৈতিক স্থিতিশীলতা আনতে সহায়ক হয়।
 ১১৩৯ হিজরি– উসমানীয় সাম্রাজ্য রাশিয়ার সাথে “আইনা কায়াক চুক্তি” স্বাক্ষর করে। ইস্তাম্বুলের আইনা কায়াক প্রাসাদের নাম অনুসারে চুক্তিটির নামকরণ করা হয়। এই চুক্তি মূলত ক্রিমিয়া উপদ্বীপ ও কৃষ্ণসাগরীয় অঞ্চলের ক্ষমতার ভারসাম্য নিয়ে ছিল। তবে চুক্তিটি উসমানীয়দের জন্য সুবিধাজনক ছিল না। যার ফলে রাশিয়ার প্রভাব বৃদ্ধি পায় এবং অঞ্চলটিতে উসমানীয় কর্তৃত্ব দুর্বল হতে শুরু করে।
 ১১৪৩ হিজরি – কুরিজান যুদ্ধ সংঘটিত হয়, যেখানে উসমানীয় বাহিনী সাফাভীয় সেনাবাহিনীর বিরুদ্ধে বড় ধরনের জয় অর্জন করে এবং যুদ্ধের পর উসমানীয়রা কৌশলগতভাবে গুরুত্বপূর্ণ হামাদান শহর পুনর্দখল করে। সমসাময়িক বর্ণনায় জানা যায়, প্রায় ৪০ হাজার সৈন্যের সাফাভীয় বাহিনীর বড় অংশই এই যুদ্ধে নিহত হয়।
 ১২৪৭ হিজরি – উসমানীয় নৌবাহিনীর কমান্ডার কুচুক মুরাদ রইস ইউরোপীয় জলসীমায় এক নৌ-অভিযান পরিচালনা করেন। তিনি আয়ারল্যান্ড উপকূলীয় অঞ্চলে আকস্মিক আক্রমণ চালিয়ে কয়েকশ মানুষকে বন্দি করেন এবং একাধিক জাহাজ দখল করেন। প্রায় তিন মাসব্যাপী এই অভিযান শেষে তিনি ১২টি জাহাজসহ আলজেরিয়ায় ফিরে আসেন।
 ১৩২৮ হিজরি – তিউনিসিয়ার প্রাচীন শিক্ষাকেন্দ্র জামি আল-যায়তুনার শিক্ষার্থীরা শিক্ষাব্যবস্থার সংস্কারের দাবিতে ধর্মঘট করে। তারা পাঠ্যক্রম আধুনিকীকরণ, প্রশাসনিক সংস্কার ও শিক্ষার মানোন্নয়নের দাবি তোলে। এই আন্দোলন পরবর্তীকালে তিউনিসীয় জাতীয়তাবাদী জাগরণে প্রভাব ফেলে।
 ১৩৬৭ হিজরি – ইহুদিবাদী সন্ত্রাসী সংগঠন হাগানাহ চেকোস্লোভাকিয়ার সাথে একটি বড় অস্ত্রচুক্তি করে। এতে হাজার হাজার রাইফেল, মেশিনগান, বিপুল পরিমাণ গুলি ও যুদ্ধবিমান অন্তর্ভুক্ত ছিল। ব্রিটিশ শাসন শেষ হওয়ার প্রাক্কালেই এই অস্ত্র ফিলিস্তিনে পৌঁছায় এবং পরবর্তী আরব-ইসরায়েলি যুদ্ধের সামরিক ভারসাম্যে প্রভাব ফেলে।
 ১৩৭৩ হিজরি – যুবরাজ সৌদ বিন আবদুল আজিজ আল সৌদ তার পিতা বাদশাহ আবদুল আজিজের মৃত্যুর পর সৌদি আরবের সিংহাসনে আরোহণ করেন।
 ১৩৮৭ হিজরি– আরব জোটের পরাজয়ের মাধ্যমে ছয় দিনের যুদ্ধ শেষ হয়। এতে ইসরায়েল পূর্ব জেরুসালেম, গোলান মালভূমি ও সিনাই উপদ্বীপ দখল করে।
 ১৩৯৯ হিজরি – ইরানি ইসলামি বিপ্লবের নেতা রুহুল্লাহ খোমেনি দীর্ঘ নির্বাসন শেষে ইরানে ফিরে আসেন। তার প্রত্যাবর্তন ইরানের রাজতন্ত্র পতনের প্রক্রিয়াকে ত্বরান্বিত করে।
 ১৪১৩ হিজরি – জর্ডানের রাজা হুসাইন বিন তালাল রাজনৈতিক দল সম্পর্কিত আইন অনুমোদন করেন, যা দেশে সীমিত আকারে বহুদলীয় রাজনৈতিক কার্যক্রমের পথ উন্মুক্ত করে।
 ১৪৪১ হিজরি– পাকিস্তানে একটি চলন্ত ট্রেনে ভয়াবহ অগ্নিকাণ্ড ঘটে; এতে বহু যাত্রী নিহত ও আহত হন।

 জন্ম 
 মুসলিম ইবনে আকিল— আকিল ইবনে আবি তালিবের পুত্র ও হুসাইন ইবনে আলির চাচাতো ভাই।
 সাঈদ ইবন হামজা আন-নীলি — ইরাকি দিওয়ানি লেখক ও আরবি কবি।
 নাদিয়া সাইফ আন-নাসর — মিশরীয় অভিনেত্রী।
 নাওয়াল আবু আল-ফুতুহ — মিশরীয় অভিনেত্রী।
 মারাহ জাবের — সিরীয় অভিনেত্রী।
 ফুয়াদ আল-আশুরি — আরব-ইরানি কবি।
 ইহসান শাওয়াহনা —ইজ্জুদ্দীন আল-কাসসাম ব্রিগেডের সাথে সংশ্লিষ্ট ফিলিস্তিনি নেতা।
 সিরিন আবদুন নূর — লেবানীয় গায়িকা ও অভিনেত্রী।
 আবু আলি আল-মানসুর— ফাতিমীয় খলিফা।

 মৃত্যু 
 ৪৪৯ হিজরি – আবুল আলা আল-মাআরি: লাজুমিয়াত কবিতার কবি ও রিসালাতুল গুফরান গ্রন্থের রচয়িতা।
 ১৩৪০ হিজরি – দাউদ সুলাইভা: ইরাকি সাংবাদিক, শিক্ষক ও কবি।
 ১৩৭৩ হিজরি – আবদুল আজিজ আল-সৌদ: সৌদি আরবের প্রতিষ্ঠাতা।
 ১৩৮০ হিজরি–আলি মাহির পাশা, মিশরী রাজনীতিবিদ ও চারবার নির্বাচিত প্রধানমন্ত্রী।
 ১৩৯৫ হিজরি – আরিস্তো ওনাসিস: তুর্কি বংশোদ্ভূত গ্রিক শতকোটিপতি।
 ১৪১৫ হিজরি – সুরাইয়া হেলমি: মিশরীয় অভিনেত্রী।
 ১৪১৬ হিজরি – ইউসুফ বিন রাশিদ আল শেখ মুবারক: সৌদি মালিকি ফিকহ বিশারদ ও ইতিহাসবিদ।
 ১৪৩৩ হিজরি – বাহজাত আবু গরিবা: ফিলিস্তিনি মুক্তিসংগ্রামী।
 ১৪৩৪ হিজরি – মাহমুদ আব্দুল আজিজ: সুদানী গায়ক।
 ১৪৪৩ হিজরি– আবোলহাসান বনিসদর, ইরানি রাজনীতিবিদ, যিনি ১৯৭৯ সালের ইরানি বিপ্লবের মধ্য দিয়ে রাজতন্ত্রের অবসানের পর দেশটির প্রথম রাষ্ট্রপতি হন।

 আরো দেখুন 

 রবিউল আউয়াল
 ১ রবিউল আউয়াল

 গ্রন্থপঞ্জি 



















 তথ্যসূত্র 

 বহিঃসংযোগ 







বিষয়শ্রেণী:হিজরি তারিখ
বিষয়শ্রেণী:রবিউল আউয়াল